GOSPODARSKA ŠKOLA

Čakovec, Vladimira Nazora 38

Čakovec, 17.11.2016.

KLASA:402-01/16-01/62 RKDP: 19062 Razina: 31

URBROJ:2109-60-03-16-2 MATIČNI BROJ ŠKOLE: 0709816 Šifra dj. 8532

OIB škole: 38837480958 Razdjel: 000

OBRAZLOŽENJE FINANCIJSKOG PLANA ZA 2017. GODINU

***1. Sažetak djelokruga rada proračunskog korisnika***

Gospodarska škola Čakovec ima sjedište u Čakovcu na adresi **Vladimira Nazora 38**. Osim sjedišta u Čakovcu (gdje se odvija većina nastave), škola ima vinograd u **Vučetincu** i ekonomiju u **Mihovljanu**. Te dvije lokacije služe za praktičnu nastavu naših učenika.

Nastava u školi odvija se **u dvije smjene** .

U našoj školi zanimanja su grupirana u **sektore**:  
a**) poljoprivreda, prehrana i veterina**b**) promet i logistika**c) **tekstil i koža**d**) osobne, usluge zaštite i ostale usluge**

U sektoru **poljoprivrede, prehrane i veterine** postoje zanimanja:  
1.) poljoprivredni tehničar – opći

2.) poljoprivredni gospodarstvenik  
2.) vrtlar  
3.) cvjećar  
4.) pomoćni cvjećar (za učenike s teškoćama u razvoju)

Sektor **prometa i logistike** dijeli se na tri zanimanja:  
1.) tehničar za logistiku i špediciju  
2.) tehničar cestovnog prometa  
3.) vozač motornog vozila

Sektor **tekstila i kože** čine:  
1.) obućar  
2.) krojač  
3.) pomoćni krojač (za učenike s teškoćama u razvoju)

U **osobnim, uslugama zaštite i ostalim uslugama** zanimanja su:  
1.) frizer  
2.) kozmetičar  
3.) pismoslikar  
4.) pediker

Nastava se, redovna, izborna, dodatna i dopunska, izvodi prema nastavnim planovima i programima, koje je donijelo Ministarstvo znanosti, obrazovanja i športa, operativnom Godišnjem izvedbenom odgojno-obrazovnim planu i Školskim kurikulumom.

Gospodarska škola Čakovec broji 440 učenika raspodijeljenih u 24 razrednih odjela.

Ukupan broj zaposlenih djelatnika je 82.

***2. Obrazloženje programa rada školske ustanove***

Prioritet škole je kvalitetno obrazovanje i odgoj učenika što ostvarujemo:

- stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;

- poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;

- organiziranjem zajedničkih aktivnosti i učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine;

U sklopu programa škole, organizira se niz aktivnosti, od kojih je jedno od važnijih obrazovanje odraslih. Svi nastavni planovi i programi prilagođeni su normativima koje zahtjeva nadležno Ministarstvo. Osim toga, planira se pojačana aktivnost samovrednovanja, čime se podiže nivo rada u neposrednom odgojno obrazovnom procesu.

***3. Zakonska i druge podloge na kojima se zasniva program rada škole***

- Zakon o odgoju i obrazovanju, NN. br. 105/10.,5/812.,16/12.,86/12.,126/12.,94/13.,152/14.

- Zakon o ustanovama, NN. br. 76/93., 29/97., 47/99., 35/08

- Zakon o proračunu (NN.br. 136/12.,15/15.),

- Pravilnik o proračunskim klasifikacijama (NN. br. 26/10, 120/13.) i Pravilnik o proračunskom računovodstvu i računskom planu (NN. br. 114/10. i 31/11., 124/14.)

- Upute za izradu proračuna Međimurske županije za razdoblje 2017.-2019.godine

- Godišnji izvedbeni odgojno-obrazovni plan i program rada za školsku godinu 2015/2016. i 2016./2017.

-Školski kurikulum Gospodarske škole za školsku godinu 2015/2016. i 2016./2017.

- Zakon o fiskalnoj odgovornosti (NN, br. 138/2010.,19/14.)

- Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila, NN br. 78/11., 106/12, 130/13,19/15,119/15.)

***4. Usklađenost ciljeva, strategija i programa s dokumentima dugoročnog razvoja***

Škola je donijela Razvojni plan i strategiju internacionalizacije za 2015.-2020. godinu s ciljevima i pokazateljima uspješnosti provedbe.

Ujedno je škola donijela Godišnji plan i program rada i Školski kurikulum prema planu i programu koje je donijelo Ministarstvo znanosti, obrazovanja i športa.

Planovi se donose za nastavnu, a ne za fiskalnu godinu. To je uzrok i mnogim odstupanjima u izvršenju financijskih planova, naročito iz pomaka jednog polugodišta školske godine u drugu fiskalnu godinu.

Prioritet škole je pružanje usluga srednjoškolskog obrazovanja i odgoj naših učenika.

Nastojat ćemo iz godine u godinu podizati kvalitetu nastave poboljšanjem materijalnih i drugih uvjeta u skladu sa financijskim mogućnostima iz slijedećih izvora prihoda:

1. dobit od školskog poljoprivrednog dobra
2. priljev iz proračuna države i županije
3. donacije poduzeća, pojedinaca i ustanova
4. priljev od projekta EU
5. priljevi od natječaja u RH

Učenike ćemo poticati na uključivanje u slobodne aktivnosti škole kao i na uključivanje u natjecanja te na projekte mobilnosti.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor | Ciljana vrijednost (2017.) | Ciljana vrijednost (2018.) | Ciljana vrijednost (2019.) |
| Povećanje broja školskih projekata/priredaba/manifestacija | Učenike se potiče na izražavanje kreativnosti, talenata i sposobnosti | Broj | 10 | škola | 11 | 12 | 13 |
| Povećanje broja učenika koji su uključeni u različite školske projekte | Učenike se potiče na izražavanje kreativnosti, talenata i sposobnosti | Broj | 120 | škola | 130 | 140 | 150 |
| Povećanje broja osvojenih mjesta (prva tri) ma županijskim/državnim natjecanjima | Poticanje na izražavanje sposobnosti te mjerilo rada nastavnika s nadarenim učenicima | broj | 25 | škola | 26 | 27 | 28 |

U 2017. godini planiramo putem kapitalnih investicijama koje osigurava osnivač, kupiti novi kamion za osposobljavanje vozača jer dosadašnji kamion s krajem 2017. godine više neće ispunjavati zakonske uvjete glede starosti vozila koje se koriste u obuci vozača. Vrijednost investicije je oko 700.000,00 kuna.

***5. Ishodišta i pokazatelji na kojima se zasnivaju izračuni i ocjena potrebnih sredstava za provođenje programa:***

Izvori sredstava za financiranje rada Gospodarske škole su:

1. Opći prihodi i primici, skupina 636, državni proračun za financiranje rada zaposlenih radnika ( (plaće, naknade, nagrade, pomoći i drugo, te prihodi po projektima gdje je Škola partner projekta),

2. Opći prihodi i primici, skupina 671 lokalni (županijski proračun) za pokrivanje materijalnih troškova poslovanja i održavanje i obnovu nefinancijske imovine (opći troškovi, troškovi prijevoza, troškovi energenata i troškovi investicijskog održavanja i hitnih intervencija).

3. Prihodi od projekata Erasmus +, skupina konta 638

4. Vlastiti prihodi, skupina 661 koje škola ostvaruje prodajom proizvoda i vršenjem usluga te iznajmljivanjem. Škola posjeduje poljoprivredno zemljište koje se obrađuje u sklopu praktične nastave učenika, te prodajom poljoprivrednih proizvoda ostvaruje prihode kojima pokriva troškove daljnje proizvodnje, nabavu opreme i troškove redovnog poslovanja.

Osim toga, ostvaruje prihode prodajom usluga, naročito usluga uređenja unutarnjeg i vanjskog interijera, usluge šivanja, kozmetičke usluge, usluge berbe grožđa i slično.

Škola iznajmljuje prostor tvrtki Kraljevske slastice d.o.o. iz Donjeg Kraljevca u vidu priručne kuhinje i tvrtki Živi napitak d.o.o. iz Zagreba za samouslužne aparate, od čega također ostvaruje prihode.

Sva vlastita sredstva škola utroši na reprodukcijski materijal, poboljšanje uvjeta rada škole i pokrivanjem materijalnih troškova.

5. Prihodi po posebnim propisima, skupina 652 sastoji se od prihoda od sufinanciranja odnosno uplate roditelja kojima se pokrivaju troškovi osiguranja učenika, obnavljanje knjižnog fonda, povećani troškovi praktične nastave učenika, dopunski program obrazovanja (dopunska vožnja i sl.), troškovi izdavanja duplikata svjedodžbi, maturalne zabave, plivanje učenika i slično.

***6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u 2016. godini.***

Ostvareno je redovno odvijanje nastavnog procesa.

U okviru programa Erasmus+ učenici su sa pratiteljima obavljali praktičnu nastavu kod projektnih partnera u inozemstvu. U ove aktivnosti uključeni su učenici iz svih usmjerenja. Na taj način povećale su se kompetencije učenika. Podigla se stručna, pedagoška, kulturološka i ina slika učenika i njihovih pratitelja. Uspostavili smo poslovnu suradnju sa školama u inozemstvu.

Posebno je važno reći da su tijekom 2016. godine školi odobrena sredstva za provedbu projekata. U projektima „Perpetuum mobile 3“, „Small steps Forward“, „APPLES“, „GI-BAJ-MO“ koji će se provoditi i tijekom 2017. godine.

Planirano je provoditi projekt „GI-BAJ-MO 2“ tijekom 2017. i 2018. godine.

Na državnim natjecanjima sudjelovalo je devet učenika i osam mentora.

U školi je organizirano državno natjecanje u sektoru tekstila i kože te županijsko natjecanje iz građanskog odgoja i obrazovanja.

U školskoj 2015/16. godini 55 učenika završnih razreda četverogodišnjeg obrazovanja izašlo je na ispite državne mature koje su uspješno položili.

Zaposlenici su se stručno usavršavali na seminarima, stručnim aktivima i drugim oblicima nadogradnje. Udovoljeno je zahtjevima za stručnim usavršavanjem. prema financijskim mogućnostima škole.

U svim područjima nastojimo opremati praktikume. U narednom periodu također ćemo nastojati osuvremenjivati opremu u svim područjima kako bi se osigurala što kvalitetnija nastava.

Predsjednik Školskog odbora:

Elvis Novak, dipl.ing.